Diari Oficial de la Generalitat Valenciana


Sumari del DOGV 3365, del 04-11-1998 (1998/8605)

ORDRE de 18 de setembre de 1998, de la Conselleria de Cultura, Educació i Ciència, per la qual s'autoritza la implantació anticipada del Batxillerat de la nova ordenació educativa al centre privat L'Encarnació, de Sueca (València).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3365

Data del DOGV
:   04-11-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/8605


Data del document
:   18-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de setembre de 1998, de la Conselleria de Cultura, Educació i Ciència, per la qual s'autoritza la implantació anticipada del Batxillerat de la nova ordenació educativa al centre privat L'Encarnació, de Sueca (València). [1998/X8605]
  
L'expedient ha estat iniciat per la titularitat del centre en sol·licitud d'autorització per a implantar anticipadament el batxillerat de la nova ordenació educativa.
  
La inspecció educativa ha emés informe favorable a allò que es sol·licita, ja que el centre disposa de l'autorització necessària per a impartir els ensenyaments de batxillerat de les modalitats d'Humanitats i Ciències Socials i Ciències de la Natura i Salut, per l'Ordre de 25 de març de 1996 (DOGV de 3 de juliol).
  
Atés que la disposició addicional única del Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny, que aprovà el calendari d'aplicació de la nova ordenació educativa (BOE de 25.06.1991), permet que les Administracions educatives, segons els seus criteris de planificació, anticipen respecte al calendari general, parcialment, la implantació dels diversos ensenyaments de règim general i especial.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar la implantació anticipada del batxillerat de la nova ordenació educativa, a partir de l'inici del curs 1998/99, al centre docent privat que més avall s'indica, en les condicions especificades.
  
Centre: L'Encarnació
  
Adreça: Plaça de Sant Pere, 5
  
Localitat: Sueca
  
Província: València
  
Titular: Patronat Asil de l'Encarnació
  
Codi: 97298092
  
Modalitats de Batxillerat que s'implanten: Ciències de la Natura i Salut i Humanitats i Ciències Socials.
  
Durant el període transitori d'extinció dels ensenyaments de BUP impartits pel centre, aquest no podrà tenir en funcionament, en conjunt entre l'ESO, BUP/COU i Batxillerat, un nombre superior d'unitats a les 12 que té autoritzades mitjançant l'Ordre de la Conselleria de 25 de març de 1996 (DOGV de 3 de juliol).
  
Segon
  
El centre haurà de complir les condicions que en matèria d'ordenació acadèmica i dotació de recursos personals requereix la normativa vigent per als ensenyaments que s'autoritzen.
  
DISPOSICIÓ ADDICIONAL
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de notificació de la present ordre a l'interessat. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 18 de setembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ